

Maistrova ulica 10, 1000 Ljubljana T: 01 369 59 00

 F: 01 369 59 01

 E: gp.mk@gov.si

 www.mk.gov.si

|  |
| --- |
| Številka: 6110-711/2022-3340-115 |
| Ljubljana, 12. 9. 2024 |
| EVA (če se akt objavi v Uradnem listu RS) |
| GENERALNI SEKRETARIAT VLADE REPUBLIKE SLOVENIJEgp.gs@gov.si |
| ZADEVA: Letno poročilo Javnega sklada Republike Slovenije za kulturne dejavnostiza leto 2023 – predlog za obravnavo |
| 1. Predlog sklepov vlade: |
| Na podlagi četrte in pete alineje 13. člena in drugega odstavka 41. člena Zakona o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP) je Vlada Republike Slovenije na … redni seji dne … sprejela naslednji **Sklep**1. Vlada Republike Slovenije je sprejela Letno poročilo Javnega sklada Republike Slovenije za kulturne dejavnosti za leto 2023, do katerega je Nadzorni svet Javnega sklada Republike Slovenije za kulturne dejavnosti na svoji 4. redni seji zavzel pozitivno stališče.
2. Vlada Republike Slovenije je odločila, da se presežek odhodkov nad prihodki ugotovljen v računovodskih izkazih za poslovno leto 2023 v višini 12.639,06 evra pokrije iz presežka prihodkov nad odhodki iz preteklih let.

 Barbara Kolenko Helbl generalna sekretarkaSklep prejmejo: - Javni sklad Republike Slovenije za kulturne dejavnosti, Štefanova 5, 1000 Ljubljana; info@jskd.si - Ministrstvo za kulturo, Maistrova ul. 10, 1000 Ljubljana; gp.mk@gov.si - Ministrstvo za finance, Župančičeva ulica 3, 1000 Ljubljana; gp.mf@gov.si - Služba vlade Republike Slovenije za zakonodajo, Mestni trg 4, 1000 Ljubljana; gp.svz@gov.si |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Mag. Barbara Koželj Podlogar, generalna direktorica |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| V skladu s sedmo in osmo alinejo 13. člena Akta o ustanovitvi Javnega sklada Republike Slovenije za kulturne dejavnosti (Uradni list RS, št. 72/10) Nadzorni svet Javnega sklada Republike Slovenije za kulturne dejavnosti zavzame stališče do Poslovnega poročila Javnega sklada Republike Slovenije za kulturne dejavnosti (v nadaljnjem besedilu: JSKD) in predlaga način pokrivanja presežka odhodkov nad prihodki sklada. Zakon o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP; v nadaljnjem besedilu: ZJS-1) v četrti in peti alineji 13. člena določa, da letno poročilo javnega sklada sprejme ustanovitelj in odloči o pokrivanju presežka odhodkov nad prihodki javnega sklada. V letu 2023 je javni sklad sledil načrtovanem programu in sklenil ustvarjalno leto z 2.395 kulturnimi prireditvami, ki jih je obiskalo 324.038 obiskovalcev. Na področju izobraževanja in usposabljanja so izvedli 674 različnih seminarjev in delavnic, ki se jih je udeležilo 8.746‬ udeležencev, ter izvedel 45 založniških dejavnosti. Indeks med leti 2022/2023 je 127, izvedene so bile tudi skoraj vse načrtovane prireditve, ki sestavljajo programsko piramido. Na območni ravni je bilo realiziranih skupaj 948 prireditev, ki jim je prisostvovalo 136.604 obiskovalcev, na regijski ravni je bilo izvedenih skupaj 247 programov in prireditev, ki se jih je udeležilo 16.451 obiskovalcev, na državi ravni pa je bilo prireditev 41, obiskalo pa jih je 13.826.Javni sklad kot temeljno dejavnost izvaja tudi javne razpise in pozive za ljubiteljske kulturne ustvarjalce in kulturna društva z namenom spodbujanje ustvarjalnosti in dvig kakovosti projektov kulturnih društev, skupin in zvez kulturnih društev vključno z zagotavljanjem najnujnejših prostorskih pogojev in opreme za razvoj ljubiteljske kulture po lokalnih skupnostih in mladinske kulturne dejavnosti.Javni sklad je bil uspešen na področju sofinanciranja redne dejavnosti kulturnih društev in skupin, ki jih izvaja s sredstvi lokalnih skupnosti (Ljubljana, Maribor, Nova Gorica, Slovenj Gradec, Bovec, Kobarid, Mislinja, Črnomelj), s katerimi je bilo sofinanciranih 218 kulturnih društev. Skupna vsota sofinanciranja je znašala 833.926,00 evrov, od tega v Mestni občini Ljubljana 368.000,00 evrov, 99.00,00 evrov v Mestni občini Maribor, 126.400,00 evrov v Mestni občini Nova Gorica, 145.808,00 evrov v Mestni občini Slovenj Gradec, 28.715,00 evrov v Občini Mislinja, 13.200,00 evrov v Občini Kobarid, 22.800,00 evrov v Občini Bovec in 30.000,00 evrov v Občini Črnomelj.Javni sklad je v letu 2023 pomembno prispeval k delovanju in razvoju po celi državi razvejane mreže in vsebinsko širokega spektra ljubiteljskih kulturnih dejavnosti kot nepogrešljivi podlagi enakomernejšega kulturnega razvoja, družbene kohezivnosti in socialnega kapitala ter obenem zelo pomembnemu elementu narodne identitete, kar pomeni, da je uspešno uresničil letni delovni načrt ter sledil sprejetim dolgoročnim usmeritvam iz državnih in lastnih strateških dokumentov. Prihodki javnega sklada so bili v letu 2023 glede na leto 2022 višji za 307.416,00 evrov in doseženi v višini 6.497.923,00 evra. Sredstva so se zvišala predvsem zaradi višjih prihodkov od prodaje vstopnic za kulturne prireditve in višjih nakazil s strani občin. Odhodki sklada so v letu 2023 znašali 6.510.562,00 evra. Ministrstvo za kulturo Republike Slovenije je skladu 5. 11. 2012 poslalo obvestilo, da sklad ne sme evidentirati prihodkov in odhodkov iz naslova transferjev v poslovnih knjigah, zato transferi niso zajeti med prihodki in odhodki sklada. Sklad jih je evidentiral le na kontih stanja, to je na kontu obveznosti do društev oz. kontu terjatev do proračuna RS. Teh sredstev je bilo v letu 2023 skupaj 1.885.962,00 evrov. Presežek odhodkov nad prihodki javnega sklada izkazan v Izkazu prihodkov in odhodkov – drugih uporabnikov v obdobju 1. 1. 2023–31. 12. 2023 znaša 12.639,06 evrov. Prihodki in odhodki javnega sklada se priznavajo v skladu z računovodskim načelom denarnega toka. Javni sklad je imel v letu 2023 negativen denarni tok na dan 31. 12. 2023. V večji meri sta razloga dva, in sicer je imel JSKD 31. 12. 2022 rezervirana namenska sredstva s strani Mestne občine Ljubljana iz mednarodnega projekta EPIC v višini 18.832,50 evra, ki jih je javni sklad MOL nakazal v letu 2023, ter poplačilo vseh prispelih obveznosti v letu 2023, tako so bistveno nižji neplačani računi in s tem znižano finančno in poslovno tveganje javnega sklada. Presežek odhodkov nad prihodki se pokrije iz presežka prihodkov nad odhodki preteklih let izkazan v okviru konta 985 v Bilanci stanja na dan 31. 12. 2022 v višini 231.129 evrov, Javni sklad v Bilanci stanja na dan 31. 12. 2023 tako izkazuje presežek prihodkov nad odhodki v višini 218.490 evrov. Nadzorni svet javnega sklada je na 4. seji, ki je bila 22. februarja 2024, zavzel pozitivno stališče do Poslovnega in finančnega poročila javnega sklada za leto 2023 in Vladi Republike Slovenije predlagal, da sprejme Poslovno in finančno poročilo JSKD za leto 2023. Skladno z drugim odstavkom 41. člena Zakona o javnih skladih se presežek odhodkov nad prihodki iz poslovanja javnega sklada v preteklem poslovnem letu najprej pokriva iz nerazporejenih presežkov prihodkov nad odhodki iz preteklih let. Na osnovi navedenega predlagamo, da Vlada Republike Slovenije sprejme letno poročilo javnega sklada in predlagano pokrivanje presežka odhodkov nad prihodki. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA/**NE** |
| b) | usklajenost slovenskega pravnega reda s pravnim redom Evropske unije | DA/**NE** |
| c) | administrativne posledice | DA/**NE** |
| č) | gospodarstvo, zlasti mala in srednja podjetja ter konkurenčnost podjetij | DA/**NE** |
| d) | okolje, vključno s prostorskimi in varstvenimi vidiki | DA/**NE** |
| e) | socialno področje | DA/**NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA**/NE** |
| 7.a Predstavitev ocene finančnih posledic nad 40.000 EUR:(Samo če izberete DA pod točko 6.a.) |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**Ni finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/**NE** |
| Gradivo (predpis) je bilo poslano v mnenje: * Skupnosti občin Slovenije SOS: DA/**NE**
* Združenju občin Slovenije ZOS: DA/**NE**
* Združenju mestnih občin Slovenije ZMOS: DA/**NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/**NE** |
| Do sprejema letnega poročila na Vladi RS ne bi bilo korektno objavljati gradiva na spletnih straneh JSKD ali na intranetu. |
| (Če je odgovor DA, navedite:Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.
* .

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/**NE** |
| **11. Gradivo je uvrščeno v delovni program vlade:** | DA/**NE** |
| dr. Asta VrečkoministricaPriloge:* Letno poročilo JSKD za leto 2023
* Programski letno poročilo za leto 2023
* Kazalci k letnemu poročilu
* Priloga 3.5 (založniška produkcija)
* Priloga 3.6 (koprodukcije)
* Priloga 3.7 (rezidenčni programi)
* Priloga 3.8 (sodelovanje s sosednjimi državami)
* Finančno poročilo
* Realizacija kadrovskega načrta
* OSDU
* Zaposleni 31. 12. 2023
* Poročilo o porabi sredstev od najemnin
* Pojasnila izkaza prihodkov in odhodkov
* Pojasnila k bilanci stanja
* Dokumentacija AJPES

 - bilanca stanja - prihodki/odhodki* Pisno poročilo in stališče Nadzornega sveta Javnega sklada RS za kulturne dejavnosti o poslovnem poročilu za leto 2023
 |

**OBRAZLOŽITEV**

**Uvod**

V skladu s sedmo in osmo alinejo 13. člena Akta o ustanovitvi Javnega sklada Republike Slovenije za kulturne dejavnosti (Uradni list RS, št. 72/10) Nadzorni svet Javnega sklada Republike Slovenije za kulturne dejavnosti zavzame stališče do Poslovnega poročila Javnega sklada Republike Slovenije za kulturne dejavnosti (v nadaljnjem besedilu: JSKD) in predlaga vladi njegov sprejem. Zakon o javnih skladih (Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP; v nadaljnjem besedilu: ZJS-1) v četrti in peti alineji 13. člena določa, daletno poročilo javnega sklada sprejme ustanovitelj in odloči o uporabi presežka prihodkov nad odhodki.

**Splošno o Javnem skladu Republike Slovenije za kulturne dejavnosti**

Namen delovanja JSKD je spodbujanje razvoja na področju ljubiteljskih kulturnih dejavnosti, spodbujanje ustvarjalnosti ter izvajanje drugih aktivnosti določenih z nacionalnim programom za kulturo in zakonom. S skladom je bila postavljena pomembna kulturna mreža, ki pokriva celotno ozemlje Slovenije, sega pa tudi v zamejstvo in mednarodni prostor.

JSKD kot nacionalna institucija skrbi za razvoj ljubiteljskega kulturnega ustvarjanja in programa, žive tradicijske kulture, kulturne dediščine in sodobnih oblik kulturnega udejstvovanja, ki s svojimi območnimi izpostavami v vseh predelih Slovenije skrbi za čim širšo dostopnost tovrstne kulturne produkcije in s tem tudi za enakomernejši regionalni razvoj. S svojim strokovnim kadrom in priznanimi zunanjimi sodelavci ter v sodelovanju z društvi, zvezami, šolami, lokalnimi skupnostmi in ostalimi deležniki zagotavlja optimalne pogoje za razvoj različnih kulturno-umetniških področij, pri čemer nudi ljubiteljskim kulturnim skupinam in posameznikom finančno in strokovno podporo v najširšem pomenu: od izobraževanj, vrednotenj, selekcij, svetovanj do izdajanja strokovne literature. V nekaterih predelih Slovenije je JSKD edini sistemsko organiziran ponudnik kulturnih vsebin, kar priča o njegovi nepogrešljivi vlogi pri ohranjanju kulturnega življenja v določenih okoljih

Široka kulturna mreža 59 izpostav, s skoraj 5000 kulturnimi društvi in sekcijami, v katerih deluje preko 110.000 aktivnih članov, ki so svojimi stvaritvami na zavidljivi ravni prisotni tako doma kot tudi v tujini – je posebnost v evropskem kulturnem prostoru.

Kot posebna organizacijska oblika za izvedbo regijskega programa, znotraj JSKD delujejo regijske koordinacije, v katere so programsko povezane območne izpostave na območju določene regije. JSKD je izvajal program na podlagi potrjenega poslovnega in finančnega načrtu za leto 2023 in sicer: načrtovanje in organiziranje kulturnih dogodkov, priprava in izvedba izobraževalnih programov, seminarjev, delavnic, tečajev, kolonij ter izdajal strokovne revije in druge publikacije. Na podlagi javnih razpisov in pozivov je sofinanciral kulturne projekte in programe, strokovno in organizacijsko podpiral dejavnost kulturnih društev in njihovih zvez ter podeljeval priznanja za izjemne dosežke in dolgoletno kulturno umetniško delo.

JSKD pripravlja programe in projekte na naslednjih področnih dejavnostih:

* vokalna glasba,
* inštrumentalna glasba,
* gledališče in lutke,
* folklora,
* likovni programi,
* film in video,
* sodobni ples,
* literatura.

Zakonske in druge pravne podlage, ki pojasnjujejo delovno področje JSKD v letu 2023:

* **Zakon o javnih financah** (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23)
* **Proračun Republike Slovenije za leto 2023** (Uradni list RS, št. 187/21, 150/22, 65/23 – Rb2023 in 97/23 – Rb2023-1)
* **Zakon o izvrševanju proračunov Republike Slovenije za leti 2023 in 2024** (Uradni list RS, št. 150/22, 65/23, 76/23 – ZJF-I, 97/23 in 123/23 – ZIPRS2425)
* **Zakon o računovodstvu** *(Uradni list RS, št. 23/99, 30/02 – ZJF-C in 114/06 – ZUE)*
* **Pravilnik o sestavljanju letnih poročil za proračun, proračunske uporabnike in druge osebe javnega prava** *(Uradni list RS, št. 133/23)*
* **Pravilnik o enotnem kontnem načrtu za proračun, proračunske uporabnike in druge osebe javnega prava** (*Uradni list RS, št. 133/23)*
* **Pravilnik o razčlenjevanju in merjenju prihodkov in odhodkov pravnih oseb javnega prava** *(Uradni list RS, št. 133/23 in 19/24)*
* ***Navodilo o pripravi zaključnega računa državnega in občinskega proračuna ter metodologije za pripravo poročila o doseženih ciljih in rezultatih neposrednih in posrednih uporabnikov proračuna*** (Uradni list RS, št. 12/01, 10/06, 8/07 in 102/10)
* **Zakon o Javnem skladu Republike Slovenije za kulturne dejavnosti** (Uradni list RS, št. 29/10)
* **Zakon o uresničevanju javnega interesa za kulturo** *(*ZUJIK-UPB1, Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP)
* Zakon o fiskalnem pravilu (Uradni list RS, št. 55/15, 177/20 – popr. in 129/22)
* **Zakon za uravnoteženje javnih financ** *(Uradni list RS, št. 40/12, 96/12 – ZPIZ-2, 104/12 – ZIPRS1314, 105/12, 25/13 – odl. US, 46/13 – ZIPRS1314-A, 56/13 – ZŠtip-1, 63/13 – ZOsn-I, 63/13 – ZJAKRS-A, 99/13 – ZUPJS-C, 99/13 – ZSVarPre-C, 101/13 – ZIPRS1415, 101/13 – ZDavNepr, 107/13 – odl. US, 85/14, 95/14, 24/15 – odl. US, 90/15, 102/15, 63/16 – ZDoh-2R, 77/17 – ZMVN-1, 33/19 – ZMVN-1A, 72/19, 174/20 – ZIPRS2122 in 139/22 – ZSPJS-AA)*
* **Zakon o javnih skladih** *(Uradni list RS, št. 77/08, 8/10 – ZSKZ-B, 61/20 – ZDLGPE in 206/21 – ZDUPŠOP)*
* **Odločba MK o sofinanciranju programa JSKD v letu 2023** (6110-711/2022-3340-2 z dne 3. 1. 2023, dopolnilno odločbo št. 6110-711/2022-3340-39 z dne 7. 7. 2023, dopolnilno odločbo št. 6110-711/2022-3340-57 z dne 7. 9. 2023 in dopolnilno odločbo št. 6110-711/2022-3340-88 z dne 1. 12. 2023) – vse skupaj v nadaljevanju: odločba

Dolgoročni cilji JSKD:

* ohranjanje dosežene stopnje razvoja ljubiteljskih kulturnih dejavnosti,
* skladen in uravnotežen razvoj kulturnih dejavnosti,
* ustvarjanje pogojev za kulturno ustvarjalnost in poustvarjalnost ter varovanje in promocija nesnovne kulturne dediščine na celotnem slovenskem kulturnem prostoru;
* zagotavljanje dostopnosti kulturnih dobrin z organiziranjem in posredovanjem kulturnih dogodkov,
* kulturna vzgoja in izobraževanje, namenjena vsem starostnim in socialnim skupinam ter izvedba izobraževanj za vodje kulturnih skupin in mentorje, predvsem na področjih, kjer ni možnosti institucionalnega izobraževanja;
* spodbujanje kulturnega sodelovanja na celotnem slovenskem kulturnem prostoru;
* omogočanje medkulturnega dialoga, spodbujanje medgeneracijskega povezovanja in enakih možnosti za vse socialne in starostne skupine;
* spodbujanje mednarodnega sodelovanja.

Letni cilji sklada temeljijo na analizi stanja in možnostih razvoja ter izhajajo iz strateškega načrta JSKD, ki opredeljuje srednjeročne cilje in prioritete dela. Strateški načrt JSKD s sistemizacijo programskih dejavnosti nadgrajuje in povezuje delo sklada in delovanje zvez, združenj in ustanov, katerih namen je spodbujanje in podpora ljubiteljskim kulturnim dejavnostim, ter opredeljuje lastne programe na tem področju.

Letni cilji so razdeljeni na naslednje sklope:

1. Dvig kakovosti lastnih projektov kulturnih društev, skupin in zvez kulturnih društev (v letnem programu: sofinanciranje, projektni razpis, razpis Etn ter razpisi lokalnih skupnosti);
2. Izboljševanje pogojev za delovanje mreže multimedijskih centrov (v letnem programu: sofinanciranje, razpis za podporo mrežam multimedijskih centrov);
3. Izvedba nacionalne programske sheme (prireditev, festivalov, tekmovanj …), ki omogoča redno predstavitev, primerjavo in vrednotenje dosežkov na področju ljubiteljskih kulturnih dejavnosti (v letnem programu: območne, regijske, državne in mednarodne prireditve);
4. Sistem izobraževanj za šolanje ter izpopolnjevanje mentorjev in izvajalcev kulturnega programa ter založniški program v okviru katerega se izdaja strokovna literatura, pomembna za strokovni razvoj različnih kulturnih področij ter za izobraževanje različnih umetniških profilov v okviru dejavnosti študijskega centra (v letnem programu: območni, regijski in državni seminarji in druge izobraževalne oblike);
5. Založništvo in specializirana knjižnica v obliki priprave in izdaje publikacij, pomembnih za ljubiteljske kulturne dejavnosti ter dograjevanje specializirane knjižnice in slovenskega zborovskega arhiva - zbirka dr. Cudermana (v letnem programu: založništvo, knjižnica, arhiv);
6. Kulturna produkcija (v letnem programu: kulturno posredništvo, koprodukcija lokalnih projektov);
7. Statistika za področje ljubiteljske kulture (v letnem programu: resorna statistika);
8. Medresorsko sodelovanje (predvsem s šolskim in socialnim resorjem); sodelovanje s krovnimi organizacijami Slovencev v zamejstvu ter mednarodno sodelovanje ter vključevanje v mednarodne mreže;
9. Podeljevanje priznanj za dosežke na različnih področjih ljubiteljske kulturne dejavnosti.

**Finančno, programsko in organizacijsko poslovanje Javnega sklada Republike Slovenije za kulturne dejavnosti v letu 2023**

**Finančno poslovanje**

Prihodki javnega sklada so bili v letu 2023 glede na leto 2022 višji za 307.416,00 evrov in doseženi v višini 6.497.923,00 evra. Sredstva so se zvišala predvsem zaradi višjih prihodkov od prodaje vstopnic za kulturne prireditve in višjih nakazil s strani občin. Odhodki sklada so v letu 2023 znašali 6.510.562,00 evra. Ministrstvo za kulturo Republike Slovenije je skladu 5. 11. 2012 poslalo obvestilo, da sklad ne sme evidentirati prihodkov in odhodkov iz naslova transferjev v poslovnih knjigah, zato transferi niso zajeti med prihodki in odhodki sklada. Sklad jih je evidentiral le na kontih stanja, to je na kontu obveznosti do društev oz. kontu terjatev do proračuna RS. Teh sredstev je bilo v letu 2023 skupaj 1.885.962,00 evrov, in sicer 245.465,00 EUR za projekte društev in zvez, 191.205,00 EUR za programe drugih etničnih skupin v RS, 400.000,00 EUR za zagotavljanje najnujnejših prostorskih pogojev in opreme (za transferje ljubiteljskim in nevladnim organizacijam), 40.369,00 EUR, 100.000,00 EUR mladinskim kulturnim centrom in 833.926,00 EUR za programske pozive osmih občin. Presežek odhodkov nad prihodki javnega sklada izkazan v Izkazu prihodkov in odhodkov – drugih uporabnikov v obdobju 1. 1. 2023–31. 12. 2023 znaša 12.639,06 evrov.

Sredstva, ki jih je ministrstvo namenilo za delovanje sklada, so se v primerjavi z letom 2022 v skupnem znesku zvišala za 234.588,00 EUR, in sicer zaradi zvišanja plač v višini 264.681,00 EUR. Sredstva za program, ki jih JSKD namenja Ministrstvo za kulturo, so se v letu 2023 v primerjavi z letom 2022 zvišala za 30.030,00 EUR, in sicer zaradi dodatnih sredstev za kritje stroškov izvedbe mednarodnega projekta DaCi in kritje dodatnih stroškov za javne razpise. Sredstva iz proračunov lokalnih skupnosti so bila za 107.366,00 EUR oz. za 7 odstotkov višja kot v predhodnem letu, prav tako sredstva za program, in sicer za 114.015,00 EUR oz. za 10 odstotkov. Za plače so občine namenile več sredstev, in sicer v višini 19.635,00 EUR, za materialne stroške in opremo pa manj za 26.284,00 EUR.

Občutno rast sredstev je sklad zabeležil pri lastnih prihodkih od prodaje publikacij in storitev, kotizacij za seminarje, sponzorstvih, donacijah in drugih sredstvih. V primerjavi s predhodnim letom so se ta sredstva povečala za 114.112,00 EUR oz. za 45 % na 367.710,00 EUR, kar je rezultat uspešnih aktivnosti vseh zaposlenih na območnih izpostavah in producentov ter strokovnih sodelavcev v centralni službi Sredstva v višini 51.144,00 EUR so prihodki prejeti že od zaključenega projekta BOOTS Kulturelle samrad Danmark, Amateo za projekt Amateo-ATP in novega projekta ACIIS.

**Struktura prihodkov je naslednja (EUR brez centov):**

|  |  |  |  |  |
| --- | --- | --- | --- | --- |
| **Vir prihodkov** | **Prihodki 2022** | **% v celotnih prihodkih 2022** | **Prihodki 2023** | **% v celotnih prihodkih 2023** |
| Ministrstvo za kulturo | 4.212.851 | 68 | 4.427.939 | 68 |
| Lokalne skupnosti | 1.524.264 | 25 | 1.631.630 | 25 |
| Drugo | 453.391 | 7 | 418.854 | 7 |
| **Skupaj** | **6.190.506** | **100** | **6.497.923** | **100** |

Sredstva za plače in druge stroške dela je JSKD zagotavljal v skladu z zakonodajo in kolektivno pogodbo za kulturne dejavnosti. Viri sredstev so državni proračun, proračuni lokalnih skupnosti, Zavod za zaposlovanje, sredstva posebnih razpisov za lokalne skupnosti, sredstva ESS in sredstva mednarodnih projektov Amateo-ATP in BOOTS. Sredstva za plače in druge stroške dela so bila v letu 2023 višja kot v predhodnem letu za 6,7 %, predvsem zaradi zakonskega povišanja plač v mesecu aprilu in rednih napredovanj v letu 2023.

Splošni stroški delovanja so se glede na preteklo leto zvišali za 4 % predvsem zaradi večjih aktivnosti pri zmanjševanju pri pritisku na zvišanje cen in optimizacije poslovanja ter na drugi strani splošnega zvišanja cen vseh energentov, materialov in storitev.

Programski stroški so bili v letu 2023 glede na preteklo leto višji za 4,4 % zaradi večjih aktivnosti izvajanja programa. Še posebej želimo obrazložiti postavke, ki bistveno odstopajo od finančnega načrta za leto 2023:

* hotelske in restavracijske storitve; stroški na tej postavki se nanašajo predvsem na povečane aktivnosti območnih izpostav in centrale pri organiziranju prireditev ter občutno povišanje cen hrane in pijače pri pogostitvah na kulturnih prireditvah po vsej državi;
* prevozni stroški; nanašajo se na povečane aktivnosti organizacije prireditev in organizacijo prireditev ter občutno povišanje cen prevoznih storitev;
* izdatki za službena potovanja; stroške je javni sklad občutno zmanjšal z aktivnostmi optimiziranja službenih poti;
* delo preko študentskega servisa; stroške je javni sklad občutno zmanjšal, nekatera dela pa so izvedli z drugimi zunanjimi izvajalci.

Za investicije v opremo v letu 2023 je bilo namenjeno 21.405,00, predvsem za pohištvo na nekaterih območnih izpostavah ter nakupe računalniške in telekomunikacijske opreme.

**Struktura porabe razpoložljivih sredstev v letu 2023 (v EUR brez centov):**

|  |  |  |  |  |
| --- | --- | --- | --- | --- |
| **Vrsta odhodkov** | **Odhodki 2022** | **% v celotnih odhodkih 2022** | **Odhodki 2023** | **% v celotnih odhodkih 2023** |
| Plače in drugi stroški dela  | 3.449.538 | 55,17 | 3.679.597 | 56,51 |
| Programski in materialni stroški  | 2.682.606 | 42,91 | 2.799.410 | 43,00 |
| Tekoči transferi | 14.150 | 0,22 | 10.150 | 0,16 |
| Investicijski odhodki | 105.624 | 1,70 | 21.405 | 0,33 |
| **Skupaj** | **6.251.918** | **100** | **6.510.562** | **100** |

Iz razpredelnice je razvidno, da je v strukturi celotnih odhodkov v letu 2023 prišlo do sprememb, in sicer se je delež plač in drugih stroškov dela in delež za programsko materiale stroške povišal na račun znižanja odhodkov za nakup opreme.

Javni sklad v letu 2023 izkazuje presežek odhodkov nad prihodki v višini 12.639,06 EUR, kar je glede na napovedi tudi pričakovano. Primanjkljaj javni sklad utemeljuje z naslednjim pojasnilom:

*»Prihodki in odhodki JSKD se priznavajo v skladu z računovodskih načelom denarnega toka, tako pomeni prihodek dejanski priliv na transakcijski račun, odhodek pa dejanski odliv iz transakcijskega računa. JSKD je imel v letu 2023 negativni denarni tok. V večji meri sta razloga dva, in sicer je imel JSKD 31. 12. 2022 rezervirana namenska sredstva s strani Mestne občine Ljubljana iz mednarodnega projekta EPIC v višini 18.832,50 evra, ki jih je javni sklad MOL nakazal v letu 2023, ter poplačilo vseh prispelih obveznosti v letu 2023, tako so bistveno nižji neplačani računi in s tem znižano finančno in poslovno tveganje javnega sklada.*

Kakor je razvidno stanje iz izračuna presežka po Zakonu o fiskalnem pravilu, se bodo kratkoročne obveznosti do zaposlenih oziroma plače in potni stroški pokrili z nakazilom sredstev Ministrstva za kulturo v mesecu januarju 2024, presežek odhodkov nad prihodki pa se pokrije iz presežka prihodkov nad odhodki preteklih let, izkazan v okviru konta 985 v Bilanci stanja na dan 31. 12. 2022 v višini 231.129 evrov. Javni sklad v Bilanci stanja na dan 31. 12. 2023 tako izkazuje presežek prihodkov nad odhodki v višini 218.490 evrov.

**Izvedba programa**

Programsko leto JSKD 2023 je potekalo po načrtu, da se izvede večino programa po praksah, ki so veljale pred epidemijo Covid-19, da bi vrnili občutek »normalnosti« tudi na polje ljubiteljske kulture. S posebno skrbjo je bilo treba opazovati dogajanje pri najbolj ranljivih, predvsem pri otroških in mladinskih programih, ter pri tistih, ki združujejo najstarejšo populacijo. Javni sklad je v 2023 izpeljal veliko večino dogodkov in projektov, načrtovanih v načrtu dela 2023, nekaj pa je bilo tudi dodanih zaradi potreb, ki so se pojavile med letom. Izjeme (neizvedeni projekti glede na plan) so prikazane in utemeljene pri vsaki dejavnosti/območni izpostavi v nadaljevanju poročila. Gre za odpovedi nekaterih projektov zaradi prenizkega števila prijav na prireditve ali izobraževanja ali odsotnosti/bolezni mentorjev.

V letu 2023 je javni sklad sledil načrtovanem programu in sklenil ustvarjalno leto z 2.395 kulturnimi prireditvami, ki jih je obiskalo 324.038 obiskovalcev. Na področju izobraževanja in usposabljanja so izvedli 674 različnih seminarjev in delavnic, ki se jih je udeležilo 8.746‬ udeležencev, ter izvedel 45 založniških dejavnosti. Indeks med leti 2022/2023 je 127, izvedene so bile tudi skoraj vse načrtovane prireditve, ki sestavljajo programsko piramido. Na območni ravni je bilo realizirano skupaj 948 prireditev, ki jim je prisostvovalo 136.604 obiskovalcev, na regijski ravni je bilo izvedenih skupaj 247 programov in prireditev, ki se jih je udeležilo 16.451 obiskovalcev, na državi ravni pa je bilo prireditev 41, obiskalo pa jih je 13.826.

Podrobnejše informacije in podatki se nahajajo v Letnem poročilu.

Javni sklad kot temeljno dejavnost izvaja tudi javne razpise in pozive za ljubiteljske kulturne ustvarjalce in kulturna društva z namenom spodbujanje ustvarjalnosti in dvig kakovosti projektov kulturnih društev, skupin in zvez kulturnih društev vključno z zagotavljanjem najnujnejših prostorskih pogojev in opreme za razvoj ljubiteljske kulture po lokalnih skupnostih in mladinske kulturne dejavnosti.

JSKD je bil uspešen na področju sofinanciranja redne dejavnosti kulturnih društev in skupin, ki jih izvaja s sredstvi lokalnih skupnosti (Ljubljana, Maribor, Nova Gorica, Slovenj Gradec, Bovec, Kobarid, Mislinja, Črnomelj) je bilo sofinancirano 218 kulturnih društev. Skupna vsota sofinanciranja je znašala 833.926,00 evrov, od tega v Mestni občini Ljubljana 368.000,00 evrov, 99.00,00 evrov v Mestni občini Maribor, 126.400,00 evrov v Mestni občini Nova Gorica, 145.808,00 evrov v Mestni občini Slovenj Gradec, 28.715,00 evrov v Občini Mislinja, 13.200,00 evrov v Občini Kobarid, 22.800,00 evrov v Občini Bovec in 30.000,00 evrov v Občini Črnomelj.

Iz navedenih podatkov je razvidno, da je JSKD v letu 2023 pomembno prispeval k delovanju in razvoju po celi državi razvejane mreže in vsebinsko širokega spektra ljubiteljskih kulturnih dejavnosti kot nepogrešljivi podlagi enakomernejšega kulturnega razvoja, družbene kohezivnosti in socialnega kapitala, kar pomeni, da je uspešno uresničil letni delovni načrt ter sledil sprejetim dolgoročnim usmeritvam iz državnih in lastnih strateških dokumentov.

Priznanja in odličja

JSKD podeljuje priznanja posameznikom ali skupinam za izjemne dosežke pri ustvarjalnem, poustvarjalnem, raziskovalnem, publicističnem in organizacijskem delu. Najvišja priznanja so odličja sklada, področna priznanja ter priznanje zlati znak, ki jih sklad podeli na podlagi javnega poziva. Prejemnikih odličij za leto 2023 so bili: Marjan Pungartnik (zlata plaketa), Slavko Petek, Vinko Wieser, Dušan Fišer in Janko Avsenak (vsi srebrna plaketa), Luka Koprivnik (zlati znak). JSKD podeljuje tudi zlata in srebrna jubilejna priznanja za dolgoletno delovanje na področju ljubiteljskih kulturnih dejavnosti ter področne jubilejne značke. Jubilejne značke sklada so Gallusova značka, Linhartova značka, Maroltova značka, Značka Mete Vidmar, Ažbetova značka, Štrucljeva značka in splošna značka sklada.

Kulturna šola

Osnovne šole za naziv Kulturna šola kandidirajo na javnem pozivu, ki je objavljen enkrat letno. Šole, ki ustrezajo strokovnim kriterijem, pridobijo naziv kulturna šola, ki velja štiri leta. Po tem obdobju lahko šole naziv obnovijo. Poleg naziva Kulturna šola, se podeljujejo še posebna priznanja za naj kulturno šolo leta, na kulturna mala osnovna šola oz. podružnična šola, naj srednje velika osnovna šola in naj velika osnovna šola.Razpis za podelitev naziva KULTURNA ŠOLA 2023 je bil objavljen aprila 2023 in bil odprt do konca maja 2023. Na osnovi poziva je bilo podeljenih 93 nazivov Kulturna šola.

Vsebinska poročila vseh poročevalcev JSKD kažejo, da si je ljubiteljska kultura od epidemije že dokaj opomogla. Vsekakor je razveseljivo, da se je dejavnost že razmahnila zlasti pri območnih enotah, kljub opaznim spremembam navad sodelujočih in občinstva. Iz navedenih podatkov je razvidno, da je sklad uspel s postopnim odpravljanjem posledic epidemije. Vsekakor je bistveno prispeval k delovanju in razvoju po vsej državi razvejane mreže in vsebinsko široke palete ljubiteljskih kulturnih dejavnosti kot nepogrešljivi podlagi enakomernejšega kulturnega razvoja, družbene kohezivnosti in socialnega kapitala, kar pomeni, da je uspešno uresničil letni delovni načrt ter sledil sprejetim dolgoročnim usmeritvam iz področnih strateških dokumentov.

Nadzorni svet je na svoji 4. seji, ki je bila 22. februarja 2024, sprejel naslednji sklep: »Nadzorni svet Javnega sklada Republike Slovenije za kulturne dejavnosti (JSKD) daje pozitivno mnenje k Poslovnemu in finančnemu poročilu JSKD za leto 2023 ter predlaga Vladi Republike Slovenije, da sprejme Poslovno in finančno poročilo Javnega sklada Republike Slovenije za kulturne dejavnosti za leto 2023.«